b'\n_START_ARTICLE_\nEly\n_START_SECTION_\nIzvor imena\n_START_PARAGRAPH_\nIzvor in pomen imena Ely je bilo vedno nejasen in za raziskovalce krajevnih imen \xc5\xa1e vedno sporen. Najstarej\xc5\xa1i zapis imena je v latinskem besedilu Historia ecclesiastica Gentis Anglorum, kjer je Beda (sveti Beda - 672./3 \xe2\x80\x93 735) napisal Elge. To je o\xc4\x8ditno nelatinsko ime in v poznej\xc5\xa1ih latinskih tekstih skoraj vsi uporabljajo obliko Elia, Eli ali Heli. V stari angle\xc5\xa1\xc4\x8dini in v anglo-saksonski kroniki pa uporabljajo Elig._NEWLINE_Walter William Skeat trdi, da izvira ime Ely od tega, kar on imenuje "O[ld] Northumbrian" \xc4\x93l\xc4\xa1\xc4\x93, kar pomeni "obmo\xc4\x8dje jegulj". Teorija je, da se je ime nato razvilo kot \xc4\x93li\xc4\xa1\xc4\x93 kar razlagajo da pomeni "jegulji otok". To razlago so sprejeli tudi Reaney, Ekwall, Mills in Watts. Vendar te\xc5\xbeave ostajajo.\n_START_SECTION_\nPrazgodovina\n_START_PARAGRAPH_\n1,6 km severno od mesta je zelo pomembno paleoontolo\xc5\xa1ko najdi\xc5\xa1\xc4\x8de Roswell Pits. Jurski Kimmeridge Clays so pridobivali v 19. in 20. stoletju za proizvodnjo keramike in vzdr\xc5\xbeevanje re\xc4\x8dnih nasipov. Pri tem so na\xc5\xa1li mnogo primerov amonitov, belemitov in \xc5\xa1koljk in celo skoraj popolen primer Pliozavra. _NEWLINE_Obstaja nekaj dokazov iz poznega mezolitika do bronaste dobe, kot neolitska orodja iz kremena, bronasta sekira in konica. Nekoliko ve\xc4\x8d je ostankov iz \xc5\xbeelezne dobe in dobe Rimljanov. Ob cesti West Fen je bila odkrita doma\xc4\x8dija iz pozne \xc5\xbeelezne dobe do zgodnjega rimskega obdobja in nekaj rimske keramike v bli\xc5\xbeini stolnice na Paddocku. V Litle Thetford, 5 km ju\xc5\xbeno je bila rimska naselbina, vklju\xc4\x8dno s pe\xc4\x8djo zgrajeno nad starej\xc5\xa1o \xc5\xbeeleznodobno.\n_START_SECTION_\nSrednji vek in zgodnja moderna doba\n_START_PARAGRAPH_\nZa\xc4\x8detki kraja temeljijo na opatiji iz leta 673, 1,6 km severno od vasi Cratendune na otoku Ely, pod patronatom sv. Etheldreda, h\xc4\x8dere kralja Anna (kralj vzhodne Anglije). , Ta prvi samostan je bil uni\xc4\x8den leta 870 od danskih napadalcev in obnovljen za Etheldreda leta 970 od Ethelwolda, \xc5\xa1kofa Winchesterskega. Opati Elya so potem v regiji nabrali tak\xc5\xa1no bogastvo, da so postali \xc2\xbbdrugi najbogatej\xc5\xa1i samostan v Angliji\xc2\xab. Prvi normanski \xc5\xa1kof Simeon, je za\xc4\x8del graditi stolnico leta 1083. Osmerokotnik je obnovil Alan of Walsingham med letoma 1322 in 1328 po razpadu prvotnega ladijskega prehoda 22. februar 1322. Ta osmerokotnik velja za \xc2\xbbeno od \xc4\x8dudes srednjeve\xc5\xa1kega sveta\xc2\xab. Arhitekturni zgodovinar Nikolaus Pevsner meni, da je osmerokotnik \xc2\xbbu\xc5\xbeitek od za\xc4\x8detka do konca  za vsakogar, ki \xc4\x8duti prostor tako mo\xc4\x8dno kot gradnjo\xc2\xab\xc2\xa0in \xc2\xbbnajve\xc4\x8dji individualni dose\xc5\xbeek arhitekturnega genija v katdrali Ely\xc2\xab._NEWLINE_Cherry Hill je grad v Elyu, ki je spomenik normanske gradnje v Britaniji. Podoben je gradu v Cambridgeu. S 76 m  premera in 12 m visoko citadelo, tipa mota (motte and bailey) mislijo, da ga je kralj Viljem Osvajalec zgradil za obrambo otoka pred uporniki, kot je bil grof Morcar in ljudski junak Hereward the Wake. To je prvo poslopje gradu iz okoli leta 1070._NEWLINE_Po prihodu Marije I. Angle\xc5\xa1ke na prestol leta 1553, je za\xc4\x8del svoja prva u\xc4\x8dinkovita prizadevanja za uveljavitev katoli\xc5\xa1kih reform v Angliji pape\xc5\xbe Pavel III. V tem \xc4\x8dasu, ki je postal znan kot Marijino preganjanje, sta bila dva mo\xc5\xbea iz Wisbecha, stra\xc5\xbenik William Wolsey in slikar Robert Pygot, \xc2\xbbobto\xc5\xbeena, da nista ... sumila, da sta telo in kri Jezusovo kruh in vino zakramenta\xc2\xab. Za to kr\xc5\xa1\xc4\x8dansko herezijo so obsodili \xc5\xa1kofijskega kanclerja Johna Fullerja 9. oktobra 1555. Dne 16. oktobra 1555 so ga za\xc5\xbegali na grmadi \xc2\xbbverjetno na Palace Green pred stolnico\xc2\xab. V knjigi o Elyu, objavljeni leta 1990, Blakeman  pi\xc5\xa1e, da \xc2\xbbdovoljenje ni bilo dano\xc2\xab\xc2\xa0za spominsko plo\xc5\xa1\xc4\x8do na ta mu\xc4\x8deni\xc5\xa1ki dogodek na Palace Green. V letu 2011 je bila postavljena na severovzhodnem vogalu Palace Green plo\xc5\xa1\xc4\x8da od mesta Ely._NEWLINE_Oliver Cromwell je \xc5\xbeivel v Elyju od 1636 - 1646 po tem, ko je podedoval nepremi\xc4\x8dnine iz 16. stoletja - danes Oliver Cromwell House, in polo\xc5\xbeaj lokalnega pobiralca davkov od materinega brata, sira Thomasa Stewarda. Cromwell je bil eden od guvernerjev Thomas Parsons\' Charity, ki sega v leto 1445 in je bil ustanovljen s kraljevim odlokom, ki ga je izdal Karel I. Angle\xc5\xa1ki. Ustanova \xc5\xa1e vedno zagotavlja nepovratna sredstva in stanovanja zaslu\xc5\xbenim lokalnim prosilcem.\n_START_SECTION_\nViktorijanstvo in regeneracija dvajsetega stoletja\n_START_PARAGRAPH_\nStolnica v Elyu bila \xc2\xbbprva velika stolnica, ki jo je bilo treba temeljito obnoviti\xc2\xab" . Delo se je za\xc4\x8delo leta 1845 in je bilo kon\xc4\x8dano skoraj trideset let kasneje. Ve\xc4\x8dino dela je opravil arhitekt George Gilbert Scott. Samo tlak labirinta, ki se nahaja v njej, je bil name\xc5\xa1\xc4\x8den pod zahodni stolp iz leta 1870._NEWLINE_\xc5\xbde ve\xc4\x8d kot 800 let so bile stolnica in z njo povezane stavbe zgrajene na vzpetini visoki 21 m v bli\xc5\xbeini barja, in so vizualno vplivale mesto in njegovo okolico. Geograf John Jones je leta 1924 poro\xc4\x8dal, da \xc2\xbbse s strehe King\'s Chapel v Cambridgeu, na jasen dan, na obzorju vidi stolnica v Elyu, 26 km oddaljena, kot izraz ravninskosti nizkega barja\xc2\xab. Leta 1954 je arhitekturni zgodovinar Nikolaus Pevsner napisal \xc2\xbbali po Elyu hodi\xc5\xa1 pe\xc5\xa1 ali na kolesu, ali pa se vozi\xc5\xa1 v odprtem avtomobilu, stolnica dominira dale\xc4\x8d naokoli ... in ponuja od vsepovsod druga\xc4\x8den pogled kot katera koli druga angle\xc5\xa1ka stolnica\xc2\xab. Lokalna zgodovinarka Pamela Bakeman poro\xc4\x8da, da \xc2\xbbzdru\xc5\xbeene okoli stolnice ... je najve\xc4\x8dja zbirka srednjeve\xc5\xa1kih zgradb \xc5\xa1e vedno v vsakodnevni uporabi v tej dr\xc5\xbeavi\xc2\xab._NEWLINE_Kot sede\xc5\xbe \xc5\xa1kofije so Ely vedno imenovali mesto, \xc4\x8deprav je dobil formalen status mesta \xc5\xa1ele 1. aprila 1974 s kralji\xc4\x8dinim odlokom. S 15.102 prebivalca se uvr\xc5\xa1\xc4\x8da med najmanj\xc5\xa1a mesta v Angliji._NEWLINE_Henrik III. Angle\xc5\xa1ki je odobril tr\xc5\xa1ke pravice \xc5\xa1kofu Elyja 9. aprila 1224, \xc4\x8deprav je bil Ely trgovski center \xc5\xbee pred tem. Sedanji tedenski tr\xc5\xbeni dnevi so v \xc4\x8detrtek in soboto in sezonski trgi potekajo mese\xc4\x8dno ob nedeljah, prazni\xc4\x8dni ponedeljkih pa od velike no\xc4\x8di do novembra. Mesto le\xc5\xbei ob reki Great Ouse, ki je bila pomembna transportna pot, dokler v osemnajstem stoletju niso bila izsu\xc5\xa1ena nizka barja in Ely ni bil ve\xc4\x8d otok. Reka je zdaj priljubljena za \xc4\x8dolnarjenje in ima veliko marino.\n_START_SECTION_\nSvobodni Ely\n_START_PARAGRAPH_\nSamostan v Elyu je bil eden od mnogih, ki so bili ustanovljeni z reformami kralja Edgarja Miroljubnega (943-975). "Poseben in starodavno" \xc4\x8dast in svobo\xc5\xa1\xc4\x8dine je dal Elyu z listino, ki je bila namenjena dav\xc4\x8dnim privilegijem, razlagali pa so jo tudi tako, da je podelil poznej\xc5\xa1im \xc5\xa1kofom avtoriteto in mo\xc4\x8d vladarja. Te pravice je ponovno potrdil v listinah Edvard III. Spoznavalec in kasneje Viljem Osvajalec. Otok Ely je bil omenjen v nekaterih zakonih kot okraj palatinat, z dolo\xc4\x8denimi kraljevskimi privilegiji \xc5\xa1kofov in pravosodnega organa, ki obi\xc4\x8dajno pripadajo vladarjem. Te \xc5\xa1kofovske pravice niso bile v celoti ukinjene do leta 1837.\n_START_SECTION_\nLokalno vodstvo\n_START_PARAGRAPH_\nOd 1889-1964 je otok Ely vodil svet okro\xc5\xbeja, obsegal je mesto in okolico. Med letoma 1965 in 1974 je mesto upravljal svet okro\xc5\xbeja Cambridgeshire in Isle of Ely. Od leta 1974 je bil Ely del vzhodnega Cambridgeshirea ne-metropolitanskega obmo\xc4\x8dja in je sede\xc5\xbe zdru\xc5\xbeeval z Huntingdonom in Peterboroughom po Zakonu o lokalni samoupravi iz leta 1972. Mesto je razdeljeno na \xc5\xa1tiri od \xc4\x8detrti: Ely jug, vzhod in zahod - vsak, prispeva dva svetnika - in Ely sever, ki ima tri svetnike.\n_START_SECTION_\nGeologija in topografija\n_START_PARAGRAPH_\nZahodni Cambridgeshire je sestavljen iz apnencev iz jurske dobe, medtem ko je vzhodni del sestavljen iz krede (zgornji mezozoik), lokalno poznane kot clunch.  Med tema dvema velikima formacijama, visoka tla otoka Ely tvorijo kamnine spodnje krede, znane kot Lower Greensand,  ki so pokrite s trdno glino; vsa lokalne naselja, kot so Stretham in Littleport, so na podobnih otokih. Ti otoki se dvigajo nad okoli\xc5\xa1ko ravnico, ki predstavlja najve\xc4\x8djo planoto Britanije iz jurskega obdobja, delno konsolidirane gline in mulja. Sloj gline Kimmeridge se potaplja zahodno v osnovo Lower Greensand na izpostavljenem obmo\xc4\x8dju pribli\xc5\xbeno 2 km ju\xc5\xbeno od Ely v jamah Roswell. Lower Greensand je delno pokrit z ledeni\xc5\xa1kimi nanosi, ki tvorijo najvi\xc5\xa1jo to\xc4\x8dko v vzhodnem Cambridgeshireu,  to je 26 m nadmorske vi\xc5\xa1ine._NEWLINE_Nizko le\xc5\xbee\xc4\x8da barja, ki obkro\xc5\xbeajo otok Ely, so bila oblikovana pred 17. stoletjem, kot zamenjava za sve\xc5\xbeo vodo in vdor morske vode. Velikih reke v regiji so Witham, Welland, Nene in Great Ouse in odcejajo povr\xc5\xa1ino pribli\xc5\xbeno 16.000 km\xc2\xb2 - petkrat ve\xc4\x8d, kot nizka barja. Defoe je leta 1774 opisal nizka barja kot "ponor ni\xc4\x8d manj kot trinajst okrajev".  \xc5\xa0ota je nastajala v mo\xc4\x8dvirjih sve\xc5\xbee vode in mulj v morski vodi. Francis Russell, grof Bedfordski, ki ga je podpiral parlament, je financiral izsu\xc5\xa1evanje mo\xc4\x8dvirij v 17. stoletju, pod vodstvom nizozemskega in\xc5\xbeenirja Corneliusa Vermuydena; nizka barja \xc5\xa1e dandanes drenirajo.\n_START_SECTION_\nKlima\n_START_PARAGRAPH_\nS povpre\xc4\x8dno letno koli\xc4\x8dino padavin 600 mm, je Cambridgeshire eno izmed najbolj su\xc5\xa1nih okro\xc5\xbeij na Britanskem oto\xc4\x8dju. Zavarovan pred hladnimi kopenskimi obalnimi vetrovi vzhodno od regije, je v Cambridgeshireu toplo poleti in hladno in ledeno v zimskem \xc4\x8dasu. Regionalno napovedovanje vremena in zgodovinski podatki so na voljo pri Meteorolo\xc5\xa1ki slu\xc5\xbebi Zdru\xc5\xbeenega kraljestva. Najbli\xc5\xbeja vremenska postaja je v Cambridgeu. Dodatne lokalne vremenske postaje sporo\xc4\x8dajo podatke na internetu.\n_START_SECTION_\nGospodarstvo\n_START_PARAGRAPH_\nKot otok obdan z mo\xc4\x8dvirji in morjem, je bil pomemben ribolov jegulj, saj je bila to hrana in prihodek za opata in njegove bli\xc5\xbenje stanovalce. Pred obse\xc5\xbenim in ve\xc4\x8dinoma uspe\xc5\xa1nim izsu\xc5\xa1evanjem mo\xc4\x8dvirij v sedemnajstem stoletju, je postal Ely trgovsko sredi\xc5\xa1\xc4\x8de za blago izdelano iz vrbe, trsa in rogoza in lovom na divje ptice, ki je bila glavna dejavnost lokalnih prebivalcev. \xc5\xa0oto so uporabljali kot gorivo in kot je gradbeni material. Glina izkopano iz lokalnega okolja so uporabljali za vzdr\xc5\xbeevanje re\xc4\x8dnih bregov in glino Kimmeridge v Roswellovih jamah pa za izdelavo lon\xc4\x8darskih izdelkov. Edini mineral je bil gramoz za agregat, pa tudi kreda, glina za opekoe (Ampthill in Kimmeridge glina), fosfat (iz Woburn Sands, Gault in Cambridge Greensand), pesek in gramoz ter \xc5\xa1ota so v preteklosti proizvajali v manj\xc5\xa1em obsegu._NEWLINE_Gomolji fosfatov iz lokalnega koprolita so izkopali v okolici Ely med letoma 1850 in 1890 in ga uporabljali kot gnojilo. Ta industrija je predstavljala znatno zaposlovanje lokalne delovne sile. Ena najve\xc4\x8djih tovarn sladkorne pese v Angliji je bila odprta v Prickwillow, 3 km od centra Elya, leta 1925. Leta 1981 so tovarno zaprli, \xc4\x8deprav sladkorno peso \xc5\xa1e gojijo na lokalni ravni._NEWLINE_Lon\xc4\x8darstvo je bilo v Ely znano od 12. stoletja do leta 1860. Kot ka\xc5\xbeejo zapisi je okoli 80 ljudi imelo svojo lon\xc4\x8darsko delavnico trgovino. "Posoda Babylon" je ime za keramiko izdelano v enem delu Elya. Imenuje se tako zato, ker so bili lon\xc4\x8darji iz obmo\xc4\x8dja odrezani od centra zaradi preusmeritve reke Great Ouse okoli leta 1200; v sedemnajstem stoletju je to obmo\xc4\x8dje postalo znano kot Babilon. \xc4\x8ceprav razlog za ime ni jasen, je bilo od leta 1850 v uradni rabi na zemljevidih.\n_START_SECTION_\nLetne prireditve\n_START_PARAGRAPH_\nLetni sejmi so potekali v Ely od dvanajstega stoletja. Sedem dnevni sejem Saint Audrey (Etheldreda\'s), je potekal pred in po 23. juniju in ga je prvi\xc4\x8d uradno dolo\xc4\x8dil Henrik I. opatu in samostanu 10. oktobra 1189. Na tem sejmu so prodajali poceni ogrlice, narejene iz svile svetlej\xc5\xa1e barve, imenovane " tawdry lace " (cenene \xc4\x8dipke). "Cenen" v zvezi s "Saint Audrey" zdaj pomeni "nana\xc5\xa1a se na poceni in ki\xc4\x8dasto". Dva druga sejma sta 15. dnevni festival Sv. Lamberta, prvi\xc4\x8d podeljen leta 1312 in 22 dnevni praznik Vnebovzetja, prvi\xc4\x8d podeljen leta 1318. Festival Sv. Lamberta se je kon\xc4\x8dal v osemnajstem stoletju. St. Etheldreda in praznik Vnebovzetja sta \xc5\xa1e aktualna, se je pa \xc5\xa1tevilo dni precej zmanj\xc5\xa1alo, spremenili so se tudi datumi._NEWLINE_Dana\xc5\xa1nje letni dogodki so \xc5\xa1e Aquafest, ki ga uprizarjajo na reki prvo nedeljo v juliju od leta 1978. Zanimiv je Eel Day s pustno povorko in letni ognjemet v Ely Park, prvi\xc4\x8d uprizorjena leta 1974. Folk Festival Ely poteka v mestu od leta 1985. Hortikulturno dru\xc5\xa1tvo organizira veliko jesensko razstavo od  leta 1927.\n_START_SECTION_\nPobratena mesta\n_START_PARAGRAPH_\nOd septembra 1956 je Ely pobraten z mestom Ribe, dansko najstarej\xc5\xa1e mesto in del okro\xc5\xbeja  Esbjerg. Zlato obletnico pobratenja so praznovali leta 2006. Izmenjava obiskov je vsaki dve leti.\n_START_SECTION_\nVojni spomeniki\n_START_PARAGRAPH_\nTop, ujet med krimsko vojno pri obleganju Sevastopola (1854-1855), je mestu Ely podarila kraljica Viktorija leta 1860 ion se nahaja na Palace Green, zahodno od stolnice. Top je bil izdelan v tovarni Alexandrovski leta 1802, ima serijsko \xc5\xa1tevilko 8726, kaliber je 30 funtov, te\xc5\xbea je 252 pudov (ruska enota za maso primerljiva s 16,38 kg) ali pribli\xc5\xbeno 4100 kg. Top je name\xc5\xa1\xc4\x8den na \xc5\xbeeleznem transpotnem vozi\xc4\x8dku, znan kot "Sistem Venglov 1853".\n_START_SECTION_\nPomembne stavbe\n_START_PARAGRAPH_\nV Ely je ve\xc4\x8d pomembnih zgradb, ki so, glede na zakonodajo, razdeljene v tri skupine: 23 jih je v skupini I., \xc5\xa1est v skupini II*. in 153 v skupini II._NEWLINE_Cherry Hill z gradom, ju\xc5\xbeno od stolnice so ostanki iz normanskega obdobja. Najstarej\xc5\xa1i zapis o tem gradu, 12 m visokem, 76 m premera, je iz \xc4\x8dasau Henrika I. Dve bolni\xc5\xa1nici iz dvanajstega stoletja, St. Marija Magdalena ustanovljena 1172 in St. John Baptist ustanovljena okoli leta 1200, sta bili na mestu, kjer so zdaj \xc5\xa1tiri kmetije. Datumi izgradnje \xc5\xa1e niso znani, vendar ostanki ka\xc5\xbeejo na okoli 1175 - 1185.  \xc5\xa0kof Northwold je zdru\xc5\xbeil obe bolni\xc5\xa1nice leta 1240. Stanje ostankov so ocenili 23. septembra 1950._NEWLINE_John Alcock, \xc5\xa1kof Ely in ustanovitelj Jesus College v Cambridgeu, je zgradil \xc5\xa1kofovsko pala\xc4\x8do med letoma 1486 in 1500. "Osupljivo velika" platana je bila posajena leta 1680 in \xc5\xa1e vedno raste na vrtu. Je ena najve\xc4\x8djih v Angliji. Benjamin Lany, \xc5\xa1kof Ely od leta 1667 do 1675, je poru\xc5\xa1il velik del Alcockove zgradbe in zgradil ve\xc4\x8dino dana\xc5\xa1nje stavbe. Stoji blizu zahodnega konca stolnice, nasproti prvotne vasi, zdaj imenovan Palace Green._NEWLINE_St. Mary Vicarage, bolj znan lokalno Cromwell House, je stavba iz \xc5\xa1estnajstega stoletja, z nekaj kamnitimi oboki iz okoli 1380. Plo\xc5\xa1\xc4\x8da na sprednjem delu hi\xc5\xa1nih ka\xc5\xbee, da je to "Cromwell House, rezidenca Oliverja Cromwella 1636-1647, ko je bil zbiralec desetine" Med letoma 1843 - 1847 je bila hi\xc5\xa1a odprta za javnost in obnovljena leta 1905, ko je dobila svojo  leseno podobo. Hi\xc5\xa1a je bila kot turisti\xc4\x8dno informacijski center odprta 6. decembra 1990. Nekdanji zapor je sedemnajstega in je danes muzej. Tu so \xc5\xa1e nekatere druge stavbe iz trinajstega stoletja, v katerih so danes muzejske zbirke._NEWLINE_Lamb Hotel se nahaja na vogalu Lynn Road in High Street 91 m severozahodno od stolnice. Postavljen je bil kot trenerska hi\xc5\xa1a v letih 1828 in 1829. Imel je prostor za 30 konjev in dva trenerja. Leta 1906 je imel pet spalnici za najem, 15 sob za podnajemnike, prostor za 15. konj in 12 vozil. V letu 2007 je imel 31 sob za goste. Trdijo, da je bila gostilna na tem kraju \xc5\xbee v \xc4\x8dasu \xc5\xa1kofa Fordhama med letoma 1416 in 1417.  Drugi trdijo, da je obstajala gostilna na mestu leta 1690, vendar ne prej. _NEWLINE_Sodi\xc5\xa1\xc4\x8de je bilo v mestu zgrajeno leta 1821 in je nadomestilo prej\xc5\xa1nji sodi\xc5\xa1\xc4\x8de v Shire Hall. Prenehalo je delovati leta 2011 kot del ukrepov centralne vladne, ki je zaprla 93 sodi\xc5\xa1\xc4\x8d po vsej Angliji in Walesu._NEWLINE_Nekdanji kamnolom Kimmeridge Clay v Roswellovh jamah, 1,6 km jugozahodno od stolnice, je danes naravni rezervat in mesto posebnega znanstvenega pomena (SSSI). Drevesa v Abbey parku je posadil na Mount Hillu v 1779 James Bentham, kanonik v Elyu. Grad, ki je neko\xc4\x8d stal na Mount Hillu, se je preimenoval v Cherry Hill po drevesnih nasadih, ki jih je zasadil Bentham. Chettisham Meadow, srednjeve\xc5\xa1ki grebenasti in brazdasti travniki in pa\xc5\xa1niki okoli 1 km severno od sredi\xc5\xa1\xc4\x8da mesta so eno od najbolj\xc5\xa1ih britanskih preostalih primerov tovrstnega kmetijstva, tukaj rastejo tudi za\xc5\xa1\xc4\x8ditene vrste, kot so Kukavi\xc4\x8devke Green-winged (Anacamptis morio).\n_START_SECTION_\nStolnica\n_START_PARAGRAPH_\nStolnica Ely ali cerkev Svete in nedeljene Trojice, je znana tudi kot Mo\xc4\x8dvirska ladja (Ship of the Fens), ime se zgleduje po njenih zvonikih, ki obvladujejo panoramo nizko le\xc5\xbee\xc4\x8dih mokri\xc5\xa1\xc4\x8d znanih kot "Fens". \xc5\xa0kofija Ely je bila ustanovljena leta 1108 iz \xc5\xa1kofije Lincoln. Gradnjo stolnice je za\xc4\x8del William Osvajalec leta 1083, kon\xc4\x8dana je bila leta 1189, po 116 letih. Dne 22. februar 1322 je bila v \xc4\x8dasu obnavljanja po\xc5\xa1kodovana, verjetno zaradi zni\xc5\xbeanja podtalnice, se je zru\xc5\xa1il zvonik na kri\xc5\xbei\xc5\xa1\xc4\x8du ladij, nakar so ga zgradili kot osmerokotnik. Stolnica je bila kon\xc4\x8dana leta 1351. John Wesley je ob obisku 22. novembra 1774 napisal, da \xc2\xbbje stolnica ena najlep\xc5\xa1ih, kar sem jih videl. Zahodni zvonik je izjemno velik in ladja ima neverjetno vi\xc5\xa1ino.\xc2\xab_NEWLINE_\xc5\xa0kofija Ely pokriva 1507 3.903 km\xc2\xb2, 641.000 ljudi (stanje 2011) in 335 cerkva. To je okro\xc5\xbeje Cambridgeshire, razen dela Peterborougha in treh \xc5\xbeupnij na jugu, ki so v \xc5\xa1kofiji Chelmsford. \xc5\xa0kofija Ely pokriva  tudi zahodni del Norfolka, nekaj \xc5\xbeupnij v Peterborough in Essexu in eno v Bedfordshireu.\n_START_SECTION_\nDruge cerkvene stavbe\n_START_PARAGRAPH_\nCerkev sv. Marije, posve\xc4\x8den \xc5\xa1kofu Evstahiju, je stavba iz za\xc4\x8detka trinajstega stoletja, z zvonikom iz okoli leta 1300 in z osmimi zvonovi. Cerkev je bila v veliki meri obnovljena v za\xc4\x8detku leta 1877. Rimskokatoli\xc5\xa1ka cerkev sv. Etheldreda v Egremont Street, sega v leto 1891. Metodisti\xc4\x8dna kapela v Chapel Street, je bila zgrajena leta 1818 in je bila obnovljena leta 1891. Baptististi\xc4\x8dna kapela Salem je bila zgrajena leta 1840. Cerkev svetega Petra na Broad Street je bila zgrajen leta 1890, arhitekt je bil James Piers St Aubyn.\n_START_SECTION_\n\xc5\xbdeleznica\n_START_PARAGRAPH_\n\xc5\xbdelezni\xc5\xa1ka postaja Ely, na liniji Fen Line, je glavno \xc5\xbeelezni\xc5\xa1ko vozli\xc5\xa1\xc4\x8de s Cambridgem, odprta v letu 1845. Pet glavnih \xc5\xbeelezni\xc5\xa1kih prog - razen nekdanje Ely and St. Ives - izhaja iz tega vozli\xc5\xa1\xc4\x8da. Severna proti Kings Lynn, severozahodna do Peterborougha, vzhodna v Norwich, jugovzhodna proti Ipswichu in ju\xc5\xbena v Cambridge in London.\n_START_SECTION_\nCeste\n_START_PARAGRAPH_\nRimska cesta, imenovana Akeman Street, je bila dokumentirana v Ermine Street v bli\xc5\xbeini naselja Wimpole skozi Cambridge, Stretham in Ely, do Brancasterja skozi Denver. To ni ista cesta kot je bila glavna rimska cesta z imenom Akeman Street, ki se je za\xc4\x8dela v Verulamiumu (jugozahodno od St. Albansa), nato preko Tringa in Aylesburyja speljana blizu Alcestera. V zapisu \xc5\xa1kofa Johna Fordhama iz Elya v letih 1416-1417, je vzhodno - zahodna Akermanstrete ali Agemanstrete, zdaj del vzhodno-zahodne Egremont Street. Akeman Street bi bila usmerjena sever-jug skozi sredino Elya, zato vzhodno-zahoda  Egremont Street ne more imeti rimska cesta.  Podan je predlog, da se cesta Wimpole - Brancaster imenuje "Akerman", kar je bilo pridobljeno od zgodovinarjev, brez utemeljitve, od Acemanes-ceastre, starodavnega imena za Bath._NEWLINE_Srednjeve\xc5\xa1ki ra\xc4\x8dunovodja, Kliment Thetford je opravil sam ali drugi zanj, veliko potovanj med letoma 1291 in 1292, kot je razvidno iz njegovih evidenc v samostanu Ely, kjer opisuje kam in kako dale\xc4\x8d je potoval te s kak\xc5\xa1nim namenom. Predvsem je ukupoval stvari, ki so bile potrebne v zakristiji, pa tudi zaradi pla\xc4\x8dila davkov. Nekatere ali dele teh potovanjih je opravil po reki._NEWLINE_Zgodovinar osemnajstega stoletja Edmund Carter je v svoji History of the County of Cambridge &c. iz leta 1753 opisal trikrat tedensko pot s ko\xc4\x8dijo "za udobno po\xc5\xa1iljanje in sprejemanje pisem in majhnih po\xc5\xa1iljk" iz Lamb Inna, Ely, do po\xc5\xa1te v Cambridge. V letu 1760 je \xc4\x8dastiti James Bentham, zgodovinar in kanonik v Elyu, spodbujal cerkvene oblasti in me\xc5\xa1\xc4\x8dane Elya, da uporabljajo cestninsko cesto med Elyjem in Cambridgem, izbolj\xc5\xa1ave so se za\xc4\x8dele leta 1769. V 18. stoletju je obstajala londonska ko\xc4\x8dija\xc5\xa1ka linija King\'S Lynn, ki jo je dokumentiral takratni direktor po\xc5\xa1te John Cary, ki je \xc5\xa1la skozi Ely s postankom pri Lamb Inn, trenerski gostilni, od leta 1753 pa Lamb Hotel. Cary je izmeri razdaljo od Londona do Elya 108 km. Danes cesta A142 iz Newmarketa do Chatterisa pelje med vzhodom in zahodom, ju\xc5\xbeno od mesta._NEWLINE_Ely je na trasi sever-jug od Londona do Kings Lynn povezan s cesto A10; jugozahodna obvoznica mesta je bila zgrajena leta 1986. Predlog za jugovzhodno obvoznico v trasi A142 je vklju\xc4\x8den v ve\xc4\x8dje sisteme Cambridgeshire. Obvoznica bi bila namenjena zmanj\xc5\xa1anju zastojev v Ely in obvozu prenizekega objekta na King\'S Lynn \xc5\xbeelezni\xc5\xa1ki progi. Predlog za obvoznico je \xc5\xa1el v javno obravnavo v oktobru 2011. Oblast je napovedala, da bodo lahko financirali nekatere stro\xc5\xa1ke gradnje (ocenjene na 28 milijonov \xe2\x82\xa4) s prispevki investitorjev, ki \xc5\xbeelijo zgraditi nakupovalni center v bli\xc5\xbeini predlaganih poti.\n_START_SECTION_\nReke\n_START_PARAGRAPH_\nReka Great Ouse te\xc4\x8de skozi jugovzhodni del mesta. Kralj Knut Veliki (Knud II. den Store) je prispel na Ely z ladjo za o\xc4\x8di\xc5\xa1\xc4\x8denje Marije; "Ko so se pribli\xc5\xbeevali ozemlju Elya, je kralj vstal sredi svojih mo\xc5\xbe in upravljal \xc4\x8dolnarje, da bi pri\xc5\xa1li v majhno pristani\xc5\xa1\xc4\x8de pri polni hitrosti".  Arheolo\xc5\xa1ka izkopavanja v letu 2000, med Broad Street in sedanjo reko so pokazala umetno zmanj\xc5\xa1anje kanalov "pravokotno na prvotno reko" kar ka\xc5\xbee na "o\xc4\x8ditno del srednjeve\xc5\xa1kega pristani\xc5\xa1\xc4\x8da Ely". Leta 1753 poro\xc4\x8da Carter, da je "za prevoz potnikov in te\xc5\xbejega blaga v in iz Cambridgea" \xc4\x8doln zapustil Ely vsak torek in petek proti Cambridgeu; za 32 km je porabil \xc5\xa1est ur.'